
MBTI (Myers-Briggs Típus Indikátor)

A workshop célja

Az MBTI a személyiség tipológiai különbségeinek feltárására, megismerésére, megértésére alkalmas eszköz, könnyen felismerhetővé teszi számunkra azokat a látszólag véletlenszerű, de valójában személyiség preferenciákon alapuló, gyakran zavarba ejtő viselkedésmintákat, melyek hozzájárulnak napi interakcióink sikeréhez vagy kudarcához. Az MBTI koherens, érthető keretet ad négy dimenzió alapján a különböző személyiségpreferenciákról, segítségével össze tudjuk vetni a különböző típusokat, fel tudjuk tárni működésük mozgatórugóit, fejleszteni tudjuk önismeretünket, s e tudás birtokában érthetőbbé válik számunkra, hogy milyen hatást gyakorolhatnak a személyiségvonások az emberi viselkedésre. A Myers-Briggs-féle Típus Indikátor rámutat arra, hogy a különböző típusú emberek nem jók vagy rosszak, csupán egymástól különbözőek. Mindenkinek vannak erősségei és fejlesztendő területei, másban és másképpen vagyunk jók, más feladat megoldásában hatékonyak. A workshop célja megismertetni a résztvevőket a teszt kérdéseivel, az eredmény értékelésével és felhasználási lehetőségeivel a coachingban. A workshopon mindenki megismerheti saját típusát is és hogy milyen messze áll az ideális coach MBTI paramétereitől, miben érdemes még fejlődnie, illetve ezen eszköz használatával hogyan tudja hatékonyabban támogatni ügyfelét

Kiknek ajánljuk?

Az MBTI teszt remekül alkalmazható a coaching legtöbb területén: kiindulópontot jelent a coachee megismerésében, az egyes típusokról sok száz oldalnyi leírást találhatunk (pl. milyen a kommunikációs stílus, milyen vezető vagy partner). Ezért minden olyan coachnak ajánljuk a workshopot, aki még nem ismeri ezt a módszert.

Tematika
· A szupervizió, mint hivatásgondozás, mint szervezetgondozás

· Az MBTI eredete és felhasználása

· Az MBTI személyiség-típusai

· Tesztkérdések

· Kiértékelés

· Egy típus jellemzőinek részletes megismerése

· Hogyan és mire használhatjuk a coaching folyamán?

· Milyen messze áll az ideális coach MBTI paramétereitől, miben érdemes még fejlődnie

· Konkrét esetek, amikor nagy segítségére volt a coachnak az MBTI, mint eszköz

